Lav et referat af nedenstående tekst:

Tekst:
Løgstør kalder sig selv Muslingebyen, og i denne weekend lever byen op til sit kælenavn. Hele havneområdet er spækket med muslinger tilberedt på utallige måder, og fredag aften går byen muslinge-amok. Et helt ton muslinger er tilberedt til Spis-musling-aften og bliver solgt for en sølle 20'er for en all-you-can-eat-billet. Lørdag og søndag eftermiddag serverer Løgstør Muslingelav lækre muslinger i alverdens variationer. Man kan blandt andet prøve muslingedeller og muslingetarteletter, som nogle af de sidste nye varianter i Muslingelavets udvalg. I weekenden åbner lokale kunstnere udstillinger på havnen, og de opstillede boder vil bugne af blandt andet kunsthåndværker og fødevarer fra lokale producenter. Vi har meget mere om muslinger - live fra Løgstør - i vores udsendelse 19.30.

Referat:
Er du vild med Limfjordens skaldyr, så er Løgstør stedet at være i weekenden. Hele byen summer af muslinger i utallige variationer. Og fredag aften skal der spises et helt ton.